Cedega

Cedega (tidligere kjent som WineX) er TransGaming' proprietære avstikker fra Wine. Cedega er skrevet spesifikt for å kjøre videospill skrevet for Microsoft Windows i Linux. Cedega har hovedfokus på å implementere DirectX.

Brukernettverket og CrossOver har imidlertid vært i stand til å holde Wine oppdatert i forhold til utviklingen til Cedega.

Cedega måtte 22. juni 2004 endre navn på grunn av en merkevarekonflikt, da ble navnet endret fra WineX til Cedega med versjon 4.0.

Etter den 28. februar 2011 vil ikke Cedega lenger være tilgjengelig, men vil istedenfor bli erstattet av GameTree Linux, som i sin tur vil være basert på Cedega-teknologien.

Lisenser
Selv om Cedega er hovedsakelig proprietær programvare, har Transgaming gjort deler av kildekoden tilgjengelig via CVS, under en kombinasjon av lisenser. Dette brukes som en slags demo versjon av Cedega, på grunn av klager på vanskelighetsgraden ved å kompilere en brukbar versjon av programmet fra den offentlige CVS'en, samt dens utdaterte natur, har Transgaming utgitt en fullstendig demonstrasjonsversjon av Cedega med 14-dagers prøvetid. Denne demonstrasjonsversjonen ble fjernet uten kommentar og det er uklart hvor vidt den vil ble relansert i framtiden.

Selv om lisensen tillater ikke-kommersiell redistribusjon av kompilerte binærversjoner av den offentlige-CVS versjonen av programvaren, har Transgaming gått ut å oppfordret sterkt mot å gjøre dette, ved å åpent advare om at lisensen vil endres dersom Transgaming føler at den misbrukes eller at virksomheten trues på annen måte. Transgaming oppfordrer på samme måte kildekode-baserte distribusjoner, som Gentoo fra å lage automatiserte verktøy for å la folk bygge deres egen versjon av Cedega fra den offentlige CVS'en.

Funksjonalitet 

Cedega er i stand til å spille mange spill. Deres nye spill-database, som ble innført i versjon 5.2, forsøker å optimalisere Cedega automatisk via Internet, slik at brukeren får en opplevelse som ligner den Windows-brukere har (sett inn platen, kjør Setup.exe, spill).

Cedega har DirectX 9, pixel- og vertex shader 2.0 støtte. Cedega støtter også en del Joysticks og kopi-beskyttelser.

Slutten på Cedega 

Den 7. januar 2011 annonserte TransGaming, Inc. at de ville slutte med å støtte Cedega, grunnet av at en ny programvareplattform kalt GameTree Linux skulle overta. TransGaming tilbyr tilbakebetaling for brukere som i løpet av det siste året har kjøpt 6- eller 12-måneders abonnement for Cedega. GameTree Linux er utviklet av samme selskap, men vil ha en annen fokus. Istedenfor å være basert på ny teknologi, vil den bli basert på Cedega. Selve Cedega-teknologien er dærmed ikke gått vekk, snarere videreført i en ny form. I motsetning til Cedega, som er en betalingstjeneste, vil GameTree Linux være gratis. Per 11. januar 2011 foregår det nå et registreringsopplegg hvor utviklere kan melde seg på for å få tilgang til den nye tjenesten.

Referanser

Se også 
 Wine – Den frie programvaren som Cedega er basert på.
 CrossOver – Et annet kommersielt Wine-basert produkt som også er hovedsponsor til Wine.

Eksterne lenker
 
  Cedega produktbeskrivelse
  Liste over spill som er kjent å virke med Cedega
  Unofficial Transgaming Wiki  — Brukeroppdatert databaser over spill som virker og å ikke virker med Cedega, sammen med eventuelle spill-spesifikke instruksjoner.
  CVS til Cedega
  GameTree Linux

Kompatibilitetslag
Proprietær programvare